JROT
భారీ స్కోరు దిశగా ఇంగ్లండ్‌
రాజ్‌కోట్‌: టీమిండియాతో జరుగుతున్న టెస్టులో తొలి మొదటి రోజు ఇంగ్లండ్‌ ఆట ముగిసే సమయానికి 4 వికెట్లు కోల్పోయి 311 పరుగులు చేసింది.కాగా రూట్‌,మెయిన్‌ అలీ సత్తా చాటడంతో ఇంగ్లండ్‌ భారీ స్కోర్‌ దిశగా పయనించింది.టాస్‌ గెలిచి బ్యాటింగ్‌ ఎంచుకున్న ఇంగ్లండ్‌ మొదట్లోనే 47 పరుగుల వద్ద కెప్టెన్‌ కుక్‌ 21 పరుగులు చేసి ఔటయ్యాడు.ఆ తరువాత కొద్ది సేపటికే మరో ఓపెనర్‌ హమీద్‌ 31 పరుగుల వద్ద వికెట్‌ కోల్పోవడంతో ఇంగ్లండ్‌కు గట్టి ఎదురు దెబ్బ తగిలింది.కాగా ఈ నేపథ్యంలో బ్యాటింగ్‌కు వచ్చిన రూట్‌ డకెట్‌తో కలిసి ఇన్నింగ్స్‌ను నిర్మించే ప్రయత్నం చేశాడు.కానీ డకెట్‌ అశ్విన్‌ బౌలింగ్‌లో 13 పరుగుల వ్యక్తిగత స్కోరు వద్ద ఔట్‌ కావడంతో పరిస్థితి మళ్లీ మొదటికి వచ్చింది.అయితే తరువాత బ్యాటింగ్‌కు వచ్చిన మెయిన్‌ అలీతో కలిసి రూట్‌ తన సత్తా చాటాడు.కాగా మరో వికెట్‌ కోల్పోకుండా సమయోచితంగా బ్యాటింగ్‌ చేస్తూ వీరిద్దరూ ఇన్నింగ్స్‌ నిర్మించారు.భారత్‌ బౌలర్లపై రూట్‌ ఆదిపత్యం ప్రదర్శిస్తూ పరుగులు రాబట్టాడు.
ఈ నేపథ్యంలో రూట్‌ సెంచరీతో మెరుగ్గా ఆడగా అలీ హాఫ్‌ సెంచరీ పూర్తి చేశాడు.కాగా 180 బంతుల్లో 124 పరుగులు చేసి జోరు మీదున్న రూట్‌ను ఉమేష్‌యాదవ్‌ ఔట్‌ చేయడంతో 179 పరుగుల నాలుగో వికెట్‌ భాగస్వామ్యానికి తెరపడింది.ప్రస్తుతం మెయిన్‌ అలీ సెంచరీకి ఒక్క పరుగు దూరంలో ఉండగా మరో బ్యాట్స్‌మెన్‌ స్టోక్స్‌ 19 పరుగులతో క్రీజులో ఉన్నాడు.భారత్‌ బౌలర్లలో అశ్విన్‌ రెండు వికెట్లు తీయగా,ఉమేష్‌,జడేజా ఒక్కొక్కరు ఒక వికెట్‌ తీసుకున్నారు. ౖకీలక అవకాశాలు జార విడిచిన టీమిండియా రాజ్‌కోట్‌ వేదికగా జరుగుతున్న తొలి టెస్టులో టీమిండియా రెండు కీలకమైన అవకాశాలు జార విడిచింది.కాగా ఇంగ్లండ్‌ కెప్టెన్‌ కుక్‌ టీమిండియా పేలవమైన ప్రదర్శన కారణంగా రెండు లైఫ్‌లు దక్కించుకున్నాడు.ఇన్నింగ్స్‌ మొదటి ఓవర్‌లోనే ఇంగ్లండ్‌ కెప్టెన్‌ కుక్‌ ఇచ్చిన క్యాచ్‌ను గల్లీలో ఉన్న అజింక్యా రహానే జార విడువగా,రెండవ ఓవర్‌లో రెండవ స్లిప్‌లో ఉన్న కోహ్లీ జారవిడిచాడు.ఇంగ్లండ్‌ ఏడు ఓవర్లు ముగిసే సమయానికి వికెట్‌ నష్టపోకుండా 27 పరుగులు చేసింది.కాగా అయిదు టెస్టు మ్యాచ్‌ల సిరీస్‌లో భాగంగా రాజ్‌కోట్‌ వేదికగా టీమిండియా-ఇంగ్లండ్‌ జట్ల మధ్య జరుగుతున్న తొలి టెస్టులో టాస్‌ గెలిచిన ఇంగ్లండ్‌ బ్యాటింగ్‌ ఎంచుకుంది.టెస్టు క్రికెట్‌లో చాలా రోజుల తరువాత టాస్‌ ఓడిపోయింది.కాగా రాజ్‌కోట్‌ స్టేడియం తొలిసారి టెస్టు మ్యాచ్‌లకు ఆతిథ్యం ఇస్తుంది.టీమిండియా ముగ్గురు స్పిన్నర్లు,ఇద్దరు పేస్‌ బౌలర్లు ఉమేష్‌ యాదవ,షమీలతో బరిలోకి దిగింది.ఇషాంత్‌ శర్మకు తుది జట్టులో స్థానం లభించలేదు.ప్రస్తుతం టీమిండియా టెస్టు ర్యాంకింగ్స్‌లో నంబర్‌ వన్‌ స్థానంలో ఉంది.కాగా 2008 తరువాత ఇంగ్లండ్‌తో జరిగిన 2011,12,14 మూడు సిరీస్‌ల్లోనూ టీమిండియా ఓడింది.ఇందులో 2012లో స్వదేశంలోనూ టీమిండియా సిరీస్‌ కోల్పోయింది.అయితే ఇప్పుడు పరిస్థితులు మారాయి.కాగా 2012లో సిరీస్‌ విజయంలో కీలక పాత్ర పోషించిన ఇంగ్లండ్‌ సీనియర్‌ స్పిన్‌ ద్వయం గ్రేమ్‌ స్వాన్‌,మాంటీ పనేసర్‌,వెటరన్‌ బ్యాట్స్‌మెన్‌ కెవిన్‌ పీటర్సన్‌ ఇప్పుడు ఇంగ్లండ్‌ జట్టులో లేరు.తాజాగా బంగ్లాదేశ్‌తో జరిగిన రెండు టెస్టు మ్యాచ్‌ల సిరీస్‌ను సైతం ఇంగ్లండ్‌ 1-1తో డ్రా చేసుకుని భారత్‌ పర్యటను వచ్చింది.